<ol>
 	<li>1
PRIMUL EVENIMENT: „AWE DROPPING” </li>
 	<li>2
AL DOILEA EVENIMENT</li>
 	<li>3
STRATEGIA APPLE</li>
</ol><p>Toamna este, tradițional, cel mai așteptat sezon pentru fanii Apple și pentru întreaga lume tech. Dacă vara e rezervată software-ului și noutăților de la <b>WWDC</b>, lunile septembrie și octombrie/noiembrie marchează lansările hardware care stabilesc direcția ecosistemului Apple pentru anul ce urmează.</p>		
					<h2>Primul eveniment: „Awe Dropping” </h2>				
		<p>Apple a anunțat oficial primul său eveniment de toamnă sub titlul <b>„Awe Dropping”</b>, programat pentru <b>9 septembrie</b>. Cum ne-au obișnuit în fiecare an, invitația ascunde indicii subtile, dar așteptările sunt deja conturate:</p><ul>
 	<li><p><b>Seria iPhone 17</b>, cu îmbunătățiri la camere, performanță, autonomie, și desigur un mic redesign pentru Pro și Pro Max;</p></li>
 	<li>
<p><b>Apple Watch Series 11</b>, centrat pe funcții avansate de sănătate și sport;</p>
</li>
 	<li>
<p>posibil noi <b>AirPods</b> și alte accesorii;</p>
</li>
 	<li><p>și cireașa de pe tort: data de lansare a noilor sisteme de operare iOS, macOS, watchOS, tvOS, visionOS 26, aceasta fiind anunțată imediat după eveniment pe site-ul lor</p></li>
</ul>		
															<img width="1024" height="576" src="https://igeorge.ro/wp-content/uploads/2025/08/awe-dropping-1024x576.webp" alt="" srcset="https://igeorge.ro/wp-content/uploads/2025/08/awe-dropping-1024x576.webp 1024w, https://igeorge.ro/wp-content/uploads/2025/08/awe-dropping-300x169.webp 300w, https://igeorge.ro/wp-content/uploads/2025/08/awe-dropping-768x432.webp 768w, https://igeorge.ro/wp-content/uploads/2025/08/awe-dropping.webp 1280w" sizes="(max-width: 1024px) 100vw, 1024px" />															
		<p>Mai multe detalii despre acest eveniment, voi povesti într-o postare ulterioară după prezentare.</p>		
					<h2>Al doilea eveniment: octombrie/noiembrie</h2>				
		<p>Desigur, așa cum fanii Apple sunt obișnuiți (și nu numai), Apple va organiza un al doilea eveniment în <b>octombrie sau noiembrie</b>, axat pe gamele <b>iPad și Mac</b>. Printre posibilele lansări:</p><ul><li><p>noi modele de <b>iPad Pro</b> și <b>iPad Air</b>;</p></li><li><p>noi modele <b>MacBook Pro</b> și chiar <b>iMac</b>, acestea urmează a fi lansate cu noile procesoare M5;</p></li></ul>		
					<h2>Strategia Apple</h2>				
		<p>Organizarea a două conferințe în sezonul de toamnă nu este întâmplătoare. Primul eveniment, cu iPhone-ul în prim-plan, țintește publicul larg și deschide sezonul cumpărăturilor de sărbători. Al doilea este orientat către productivitate și performanță, adresând utilizatorii profesioniști și segmentul premium al pieței.</p>